Cinemascope Highlights of 2009 - Astrodienst Guest user u1353437597
30-Sep-2016, 04:38 UT/GMT Uitstappie | Boendoe se blog argief
Eergister na werk het ons bietjie in die buitewyke van ons dorpie gaan rondry. Baie het verander het verander in vier maande. Nuwe paaie, twee nuwe “bottling plants”, oral is vooruitgang te bespeur. Dat hierdie plekkie sy landelike voorkoms gaan verloor en ‘n industriële ‘hub’ gaan word, is nie altemit nie. Ek het gehoor dat dit geoormerk is vir die industriële ontwikkeling. Dit gaan waarskynlik voordele inhou vir die plaaslike bevolking, maar die natuur gaan tweede kom. Dis seker hoe dit gaan, maar ek vind dit tog jammer.
Tussen al die gebou en gebreek, kon ons tog stukkies ongeskonde natuur kry. Die kremetarte staan kaal en swart in die wit, stowwerige landskap. Die paaie is tot ‘n fyn poeierstof gery. Bome langs die pad lyk soos wit standbeelde, so toe is hulle onder die stof. Ook mooi, op ‘n ander manier.
Op ons pad terug, ry ons verby die fabrieke se ‘dumping ground.’ Daar brand amper permanent ‘n vuur, met rook wat oor alles hang. En 50 meter van die brandende gemors, nog ‘n nuutopgerigte kerk. Gemaak uit kartonne van die fabrieke. As mens mooi kyk, sien mens “Boxmore, Harrismith” daarop. Snaaks om te dink dat uit die skilderagtig dorpie in die Vrystaat die boumateriaal vir ‘n kerk kom.
Eben, boerbokke. Hierdie klomp het ons in ‘n kraal gekry, baie vreemd vir hierdie geweste. Gewoonlik loop hulle rond vir kwaadgeld. Maar ek vermoed hulle slaap net snags daar, en word bedags vrygelaat om te gaan eet. Die bababokkie het my amper my opinie oor hulle laat verander. Te dierbaar. Ek moes myself herinner dat hulle gou in groot boosdoeners verander met min wat cute is!
Wat kyk jy, baas Eben??
Hierdie twee het in die pad gestaan en baklei, maar darem gou gestop en ‘gepose’ vir die foto.
Terug by die huis, is die rede hoekom boerbokke se pestilensie is. Die teepee is eintlik beskerming vir ’n babakremetart. Sonder beskerming, sou die boerbokke mincemeat van hom gemaak het. Ek het daar ingeloer. Die boompie is besig om blaartjies te spruit. Ongelooflik, daar kom omtrent niks son deur nie!
En dit was ons trippie vir die middag! Sommige goed het baie verander, ander sal nooit verander nie.
0 Responses to “Uitstappie”
« To put a man on a throne
Sulke goed breek my spoed »